**Տ Ե Ղ Ե Կ Ա Ն Ք**

**ՀՀ ԱՐԱՐԱՏԻ ՄԱՐԶԻ ԱՐՏԱՇԱՏ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 04-Ի N 347-Լ ՈՐՈՇՄԱՆ 48-ՐԴ ՀԱՎԵԼՎԱԾՈՒՄ ԿԱՏԱՐՎԱԾ ՓՈՓՈԽՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ**

Արտաշատ համայնքի ավագանու 2024 թվականի դեկտեմբերի 04-ի «Արտաշատ համայնքի ավագանու 2024 թվականի դեկտեմբերի 04-ի N347-Լ որոշման 48-րդ հավելվածում կատարված փոփոխությունը հաստատելու մասին» որոշման մեջ /ասյուհետ՝ որոշում/ կատարված փոփոխությունը տարեկան բյուջեում նախատեսում է ծախսերի ավելացում:

**Հ Ի Մ Ն Ա Վ Ո Ր ՈՒ Մ**

**« ԱՐՏԱՇԱՏ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 04-Ի N 347-Լ ՈՐՈՇՄԱՆ 48-ՐԴ ՀԱՎԵԼՎԱԾՈՒՄ ԿԱՏԱՐՎԱԾ ՓՈՓՈԽՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Համաձայն ՀՀ Արարատի մարզի Արտաշատ համայնքի ավագանու 2025 թվականի ապրիլի 16-ի թիվ 78-Լ որոշման Արտաշատ համայնքի կարիքների համար ձեռք է բերվել թվով երկու GAZ A65R33-60 մակնիշի ավտոբուս և թիվ 84-Լ որոշմամբ անհատույց օգտագործման իրավունքով տրամադրվել է «Արտաշատ համայնքի Բարեկարգ Արտաշատ» ՀՈԱԿ-ին:   
 Տվյալ տրանսպորտային միջոցները հանդիսանում են համայնքային սեփականություն և կարևոր նշանակություն ունեն համայնքային ծառայությունների կազմակերպման և արդյունավետ իրականացման համար։ Այս պարագայում անհրաժեշտություն է առաջանում ապահովելու դրանց անվտանգությունը և անխափան շահագործումը, ինչի համար անհրաժեշտ է կազմակերպության պահպանման ծառայության լրացուցիչ ուժեղացում։  
 Այս առումով, նպատակահարմար է՝ «Արտաշատ համայնքի Բարեկարգ Արտաշատ» ՀՈԱԿ-ի հաստիքացուցակում ավելացնել պահակի երկու լրացուցիչ միավոր հաստիք՝ նշված տրանսպորտային միջոցների շուրջօրյա հսկողությունն ու պահպանությունն ապահովելու, ինչպես նաև դրանց հնարավոր վնասումներից պաշտպանվելու նպատակով։